CELEX: 62018TA0269
Language: hu
Date: 2019-05-08 00:00:00
Title: T-269/18. sz. ügy: A Törvényszék 2019. május 8-i ítélete — Inditex kontra EUIPO — Ffauf Italia (ZARA) („Európai uniós védjegy — Felszólalási eljárás — A ZARA európai uniós szóvédjegy bejelentése — LE DELIZIE ZARA és ZARA korábbi nemzeti szó- és ábrás védjegyek — A korábbi védjegyek tényleges használatának bizonyítása — Az (EU) 2017/1001 rendelet 47. cikkének (2) és (3) bekezdése — A 2017/1001 rendelet 18. cikkének (1) bekezdése — Indokolási kötelezettség”)

8.7.2019   
            
            
               HU
            
            
               Az Európai Unió Hivatalos Lapja
            
            
               C 230/40
            
         
      A Törvényszék 2019. május 8-i ítélete — Inditex kontra EUIPO — Ffauf Italia (ZARA)
      (T-269/18. sz. ügy) (1)
      
      („Európai uniós védjegy - Felszólalási eljárás - A ZARA európai uniós szóvédjegy bejelentése - LE DELIZIE ZARA és ZARA korábbi nemzeti szó- és ábrás védjegyek - A korábbi védjegyek tényleges használatának bizonyítása - Az (EU) 2017/1001 rendelet 47. cikkének (2) és (3) bekezdése - A 2017/1001 rendelet 18. cikkének (1) bekezdése - Indokolási kötelezettség”)
      (2019/C 230/50)
      Az eljárás nyelve: spanyol
      
         Felek
      
      
         Felperes: Industria de Diseño Textil, SA (Inditex) (Arteixo, Spanyolország) (képviselők: G. Macías Bonilla, G. Marín Raigal és E. Armero Lavie ügyvédek)
      
         Alperes: az Európai Unió Szellemi Tulajdoni Hivatala (EUIPO) (képviselő: J. Crespo Carrillo meghatalmazott)
      
         A másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Ffauf Italia SpA (Riese Pio X, Olaszország) (képviselők: P. Creta, A. Lanzarini, B. Costa, A. Sponzilli és M. Lazzarotto ügyvédek)
      
         Az ügy tárgya
      
      Az EUIPO ötödik fellebbezési tanácsának a Ffauf Italia és az Inditex közötti felszólalási eljárással kapcsolatban 2018. február 2-án hozott határozata (R 359/2015–5 és R 409/2015-5. sz. ügyek) ellen benyújtott kereset.
      
         Az ítélet rendelkező része
      
      
                  1)
               
               
                  
                     A Törvényszék az Európai Unió Szellemi Tulajdoni Hivatala (EUIPO) ötödik fellebbezési tanácsának a Ffauf Italia SA és az Industria de Diseño Textil, SA (Inditex) közötti felszólalási eljárással kapcsolatban 2018. február 2-án hozott határozatát (R 359/2015–5 és R 409/2015-5. sz. ügyek) hatályon kívül helyezi az alábbi áruk és szolgáltatások vonatkozásában: a védjegyekkel ellátható termékek és szolgáltatások nemzetközi osztályozására vonatkozó, felülvizsgált és módosított, 1957. június 15-i Nizzai Megállapodás szerinti 29. osztályba tartozó „tartósított, fagyasztott, szárított és főzött gyümölcsök és zöldségek; zselék, lekvárok (dzsemek), kompótok; tej és tejtermékek; étkezési olajok és zsírok”; a 30. osztályba tartozó:„rizs; tápióka és szágó; lisztek és más gabonakészítmények; kenyér, péksütemények és cukrászsütemények; élesztő, sütőporok; só; mustár; ecet, fűszeres mártások; fűszerek; rizsből készült előételek”; a 31. osztályba tartozó: „friss zöldségek”; a 32. osztályba tartozó: „friss gyümölcslevek”; a 35. osztályba tartozó: „tartósított, fagyasztott, szárított és főzött gyümölcsök; étkezési olajok és zsírok; rizs; lisztek és más gabonakészítmények; kenyér; ecet, fűszeres mártások kis- és nagykereskedelme globális informatikai hálózatok, katalógus, postai küldemény, telefon, rádió, televízió és más elektronikus eszközök útján”; a 43. osztályba tartozó: „vendéglátás (élelmezés), önkiszolgáló éttermek, kávézók”.
                  
               
            
                  2)
               
               
                  
                     Az EUIPO és a Ffauf Italia maguk viselik saját költségeiket, valamint az Industria de Diseño Textil (Inditex) részéről a Törvényszék előtti eljárás során felmerült költségeket.
                  
               
            
         (1)  HL C 231., 2018.7.2.